Diari Oficial de la Generalitat Valenciana


Sumari del DOGV 208, del 03-12-1984 (1984/803631)

ACORD de la Comissió Mixta Universitat de València, Conselleria de Sanitat, Seguretat Social i Treball, de 23 de novembre de 1984, per la qual es convoca el Curs de Salut Comunitaria.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   208

Data del DOGV
:   03-12-1984

Secció del DOGV
:   ALTRES DISPOSICIONS

Número del document
:   1984/803631


Data del document
:   23-11-1984

Organisme emissor
:   Conselleria de Sanitat, Seguretat Social i Treball

Tipus de document
:   Acord

Acord de la Comissió Mixta Universitat de València, Conselleria de Sanitat, Seguretat Social i Treball, de 23 de novembre de 1984, per la qual es convoca el Curs de Salut Comunitària.  
La Conselleria de Sanitat, Seguretat Social i Treball per a poder portar endavant els objectius prevists en l'àrea de Salut Comunitària, i per l?escassesa de personal tècnic especialitzat, considera prioritària la seua formació. Així doncs, i com que pertoca a la Universitat la responsabilitat de la formació, es firmà un Conveni Marc de col·laboració entre la Universitat de València i la Conselleria de Sanitat, Seguretat Social i Treball amb data 15-3-84 i una posterior ampliació amb data 12-9-84 on es fixen els objectius i el contingut i es creen les bases d'organització i de funcionament que possibiliten el desenvolupament del Curs de Salut Comunitària, i alhora es faculta la Comissió Mixta perquè dispose les normes pròpies de funcionament.   
El Programa d'estudis per a diplomar-se en Salut Comunitària es divideix en els següents mòduls:   
-Epidemiologia.   
-Gestió Sanitària.   
-Protecció de la Salut.   
-Promoció de la Salut.   
L'alumne pot concórrer a qualsevol dels mòduls de forma independent, sense necessitat de realitzar-ne la resta. Així s'obté un Diploma per cada model aprovat. Superats els quatre mòduls, l'alumne haurà de presentar un treball d'investigació que efecte algun aspecte de Salut Comunitària en l'àmbit territorial de la Generalitat Valenciana, per tal d'obtenir el Diploma de Salut Comunitària.   
Les disciplines impartides per àrea són:  
1. Mòdul d'Epidemiologia 250 h.  
1.1. El procés d'emmalaltir 30 h.  
1.2. Metodologia epidemiològica 75 h.  
1.3. Epidemiologia de malalties transmissibles 15 h.  
1.4. Epidemiologia de malalties no transmissibles 10 h.  
1.5. Estadística General. Bioestadística aplicada 65 h.  
1.6. Demografia 25 h.  
1.7. Sistemes d'informació sanitària 30 h.  
2. Mòdul de gestió sanitària 250 h.  
2.1. Investigació operativa 60 h.  
2.2. Anàlisi de sistemes 20 h.  
2.3. Teoria general d'atenció a la salut 40 h.  
2.4. Organització 1 administració de serveis de salut 55 h.  
2.5. Economia sanitària 40 h.  
2.6. Sistemes d'informació sanitària 60 h.  
3. Mòdul de Protecció de la Salut 200 h.  
3.1. Salut Ambiental: 50 h.  
 -Ecologia 30 h.  
 -La dimensió ecològica del procés d'emmalaltir 20 h.  
3.2. Enginyeria Sanitària (Sanejament) 50 h.  
3.3. Tecnologia i higiene alimentària 50 h.  
3.4. Salut Laboral 50 h.  
4. Mòdul de Promoció de la Salut 200 h.  
4.1. Teoria del benestar social 30 h.  
4.2. Promoció de la Salut integral de la dona 30 h.  
4.3. Promoció de la Salut integral del xiquet i de l'adolescent 30 h.  
4.4. Promoció de la Salut integral de l'adult 50 h.  
 -exàmens de salut 10 h.  
 -medicina preventiva laboral 25 h.  
 -salut mental 15 h.  
4.5. Sociologia 25 h.  
4.6. Ciències del comportament aplicades a la Salut  
 -Educació per a la Salut 35 h.  
 -Psicologia Social 20 h.  
Diploma de Salut Comunitària 900 h.  
La Comissió Mixta acordà amb data 17-10-84 establir les següents bases per a la selecció del professorat i de l'alumnat.   
1.-La selecció del professorat es realitzarà previ concurs, amb les bases següents:   
1.1. Podran optar a la docència els doctors que formen part del professorat de les Universitats Valencianes.   
1.2. Podran optar a la docència d'una o més assignatures de cada model, per a la qual cosa elaboraran una memòria on desenvoluparan els objectius que en el Conveni es marquen per a cada matèria. Hauran de presentar un disseny de programació docent de les classes teòriques i pràctiques a impartir, i hi inclouran els objectius específics de cada classe, el mètode pedagògic a seguir i la bibliografia a utilitzar, així com el currículum vitae i la documentació acreditativa corresponent (Annex 1).   
1.3. El termini de presentació del disseny de programació serà de 60 dies hàbils a partir de l?endemà de la publicació en el Diari Oficial de la Generalitat Valenciana.   
1.4. Finalitzat aquest termini, es reunirà la Comissió Mixta per a seleccionar el professorat, que a la vista de la documentació presentada triarà aquells programes que millor s'adapten als objectius generals del curs.   
1.5. La selecció es farà pública en els taulers de la Universitat, C. de la Nau, núm. 2, i de la Conselleria de Sanitat, Seguretat Social i Treball. Hi haurà un termini de 10 dies hàbils a partir de la publicació per a atendre les reclamacions que hi arriben.   
1.6. Finalitzat aquest termini, la Comissió comunicarà al professorat l'acceptació dels programes.   
1.7. La Comissió Mixta podrà invitar professors d'altres Universitats espanyoles o estrangeres si no es presenta disseny de programes per a alguna matèria, o si els presentats no s'adapten als objectius generals del curs.   
1.8. El professorat seleccionat o invitat haurà de presentar la bibliografia, les guies pedagògiques i treballs pràctics, etc., que s'utilitzaran en la data límit de 15 dies abans de l'inici de la docència de la matèria corresponent per a poder ser repartit entre els alumnes.   
1.9. Al final del curs els alumnes avaluaran el professorat a través d'una enquesta elaborada per la Comissió Mixta amb aquest fi.   
2.-Condicions d'admissió dels alumnes:   
2.1. Podran optar al curs, Diplomats Universitaris, Llicenciats i Doctors. Els alumnes presentaran una instància a la Secretaria dels Serveis Centrals de la Universitat, carrer de la Nau, n.º 2 de València, on sol·licitaran l'admissió al curs, acompanyada del currículum vitae i de la documentació acreditativa corresponent.   
2.2. El termini de presentació d'instàncies serà de 30 dies hàbils a partir de l'endemà de la seua publicació en el Diari Oficial de la Generalitat Valenciana.   
2.3. Finalitzat aquest termini es reunirà la Comissió Mixta per a selecció d'alumnes, que tindrà en compte, segons Conveni, els següents criteris i barem.   
2.3.1. Es consideren per ordre de preferència:   
a) els alumnes inscrits que treballen en Institucions de Salut Pública 4 punts  
b) aquells que han cursat estudis en Universitats valencianes diriment  
c) es considerarà el currículum vitae individual:   
C.1.Període de Llicenciatura (o pre-graduat):   
Per cada matrícula d'honor 4 punts  
Per cada excel·lent 3 punts  
Per cada notable 2 punts  
Per cada aprovat 1 punts  
La puntuació atribuïble serà la mitjana corresponent al conjunt d'assignatures, màxim de 4 punts  
c.2. Per grau de Llicenciatura 0.5 punts  
c.3. Per Doctoral 2 punts  
4. Per publicacions, fins a un màxim (per publicació)  
de 0,6 punts.   
. Per haver realitzat cursos de Salut Pública. Per cada Curs i que supere 40 hores lectives 0,5 punts   
d) Es farà una entrevista prèvia entre els seleccionats.   
e) La puntuació màxima per l'entrevista serà del 40 %.   
2.4. El nombre d'alumnes admesos per model serà de 20 com a màxim.   
2.5 Efectuada la selecció es farà pública una llista d'alumnes admesos, en el tauler del Rectoral i en la Conselleria de Sanitat, Seguretat Social i Treball, i hi haurà un termini de 10 dies a partir de la publicació per a atendre les reclamacions que hi haja.   
2.6. Els alumnes s'inscriuran en la Secretaria dels Serveis Centrals de la Universitat. Cada alumne no podrà inscriure's en més d'un model per semestre.   
2.7. Les classes teorico-pràctiques s'impartiran per la vesprada, en els locals que per a tal fi habilitarà l'Universitat.   
2.8. Les absències de més del 10 % d'hores lectives del curs implicaran automàticament l'exclusió de l'alumne.   
2.9. Al llarg del curs es realitzarà l'avaluació continuada del nivell de coneixement adquirit per l'alumne i l'avaluació de conjunt per a cada model.   
2.10. Les taxes acadèmiques són 100.000 ptes. cada mòdul.   
MODUL D'EPIDEMIOLOGIA  
1.1. El procés d'emmalaltir:   
L'estudi d'aquest procés a partir de l'estudi dels components primaris i a la identificació dels elements i estructures que configuren el procés d'emmalaltir, la seua dinàmica i la presentació en forma de patró epidemiològic.   
1.2. Metodologia epidemiològica:   
Obtenir coneixements sobre epidemiologia general, així com els principis i usos de l'epidemiologia descriptiva, analítica i d'intervenció, juntament amb la metodologia de control i vigilància de les malalties més freqüents en l'àmbit territorial.   
1.3. Epidemiologia de les malalties transmissibles:   
Obtenir coneixements sobre les característiques epidemiologies de les malalties transmissibles, amb especial referència a la problemàtica actual (infeccions per microorganismes oportunistes, malalties latents i lentes, etcètera).   
1.4. Epidemiologia de les malalties no transmissibles:   
Obtenir coneixements sobre les característiques epidemiologies de les malalties no transmissibles, amb especial referència a la problemàtica actual (coronaropaties , hipertensió, càncer, patologia funcional, etc.).   
1.5. Estadística General. Bioestadística aplicada:   
Obtenir coneixements d'estadística general i d'estadística aplicada a l'epidemiologia, que permetrà l'anàlisi quantitatiu de les dades i relacionar les variables de salut amb altres variables.   
1.6. Demografia:   
Obtenir coneixements sobre estructura i dinàmica de la població i de la seua relació amb el procés d'emmalaltir i amb la demanda de serveis.   
1.7. Sistemes d'informació sanitària:   
Obtenir coneixements sobre metodologia de recollida de dades, anàlisi i processament, i disseny de sistemes d'informació sanitària. També inclourà la preparació de memòries i articles científics, estudis de fonts d?informació.   
MODUL DE GESTIO SANITARIA  
2.1. Teoria general de l'atenció a la salut:   
Obtenir coneixements sobre principis general i diferents models d'atenció a la salut, comparació entre ells, i estudi dels diferents factors que intervenen en l'atenció, i enfocament de l'atenció en relació amb les necessitats de població criteris demogràfics, socials, econòmics, geogràfics, etc.).   
2.2. Anàlisi de sistemes:   
Obtenir coneixements bàsics sobre teoria general de sistemes i la seua aplicació a l'administració de serveis de salut.   
2.3. Administració i organització de serveis de salut:   
Obtenir coneixements sobre tècniques de planificació, organització, formació de quadres, direcció i control en els diferents nivells d'actuació (individus, grups institucionals, etc.), utilitzant criteris de gràfics, Epidemiològics, sociològics i econòmics.   
2.4. Economia Sanitària:   
Obtenir coneixements d'economia aplicada a la Salut, que inclou la influència de les relacions de producció en el procés d'emmalaltir, així com: finançament de serveis de salut, anàlisi de cost/benefici, distribució de recursos, etcètera.   
2.5. Investigació operativa:   
Obtenir coneixements sobre la metodologia quantitativa per a l'elaboració de les estratègies d'intervenció i de gestió, així com aquella que permeta obtenir una avaluació continua de la situació sanitària i de la utilització dels recursos sanitaris.   
2.6. Sistemes d'informació sanitària:   
Obtenir coneixements d'estadística general i d'estadística aplicada a l'epidemiologia. La qual cosa permetrà l'anàlisi quantitativa de les dades, i relacionar les variables de salut amb altres variables.   
MÒDUL DE PROTECCIÓ DE LA SALUT  
3.1. Higiene de la comunitat:   
Obtenció de coneixements generals sobre factors de risc, ambients naturals, i produïts per l'activitat humana tot i distingir-los pel seu suport (aigua, sol i aire) i pel seu contacte (urbanisme, vivienda, ambient de treball, etc.).   
3.2. Enginyeria sanitària:   
Obtenció de coneixements d'aplicació de tecnologies, adreçades a la correcció i eliminació fins a llindars tolerables dels factors de risc (contaminants).   
3.3. Tecnologia d'Higiene Alimentària:   
Obtenir coneixements de tecnologia per a avaluació de projectes d'obtenció, conservació, transport i distribució de productes alimentaris. Interés especial es prestarà al procés industrial dels aliments (correcta manipulació i destí últim d'aliments).   
3.4. Salut laboral:   
Obtenir coneixements sobre el conjunt de tècniques i metodologia seguida en l'estudi de factors de risc en l'àmbit laboral, amb atenció als materials, a la seua manipulació, a l'àmbit de treball, etc. incloent-hi estudis Epidemiològics específics i medio-ambientals.   
MÒDUL DE PROMOCIÓ DE LA SALUT  
4.1. Teoria del benestar social:   
Estudi del concepte de benestar social com a expressió de la intervenció de l'estat en les societats avançades i l'anàlisi dels seus fonaments ideològics, polítics, socials i econòmics.   
4.2. Promoció de la salut integral de la dona:   
Estudi de les activitats i tècniques d'intervenció adreçades a promoure la salut i la prevenció de malalties de major repercusió en el nostre àmbit. Prevenció de factors de risc durant l'embaràs, el part i el puerperi. Estudi de programes de planificació familiar.   
4.3. Promoció de la salut integral del xiquet i de l'adolescent:   
Estudi de les activitats i tècniques d'intervenció adreçades a promoure la salut i a prevenir les malalties, i alteracions del desenvolupament del xiquet i de l'adolescent, tot incloent-hi factors genètics i ambientals. Estudi de Salut Escolar.   
4.4. Promoció de la salut integral de l'adult:   
Estudi de les activitats i tècniques d'intervenció adreçades a promoure la salut i prevenir les malalties, tot i fer èmfasi en l'ànalisi de grups d'adults amb riscs específics.   
4.5. Sociologia:   
Principis i conceptes bàsics de sociologia. Estudi dels tipus de poder social i formes de govern. Estudi de les activitats rurals, urbanes i industrials. Conseqüències socials del progrés i de les transformacions ràpides. Procés d'urbanització i d'industrialització.   
4.6. Ciències del comportament aplicades a la salut: Educació Sanitària, Psicologia Social:   
Estudi de la metodologia i tècniques pedagògiques orientades a la promoció de la salut i a la prevenció de la malaltia i a incrementar la participació de la comunitat en la gestió sanitària.   
Principis i conceptes bàsics de dinàmica de grups. Tècniques d'intervenció sobre grups.   
València, a 23 de novembre de 1984.   
El Director General de Salut,  
FERRAN MARTINEZ I NAVARRO